**PRAVILA NAGRADNEGA NATEČAJA ZA OSNOVNE ŠOLE »SKRIVNOSTNI SVET ČEBEL«**

1. **Splošne določbe**

Ta pravila urejajo izvedbo nagradnega natečaja »Skrivnostni svet čebel« (v nadaljevanju: natečaj), ki ga prireja organizator nagradnega natečaja BSH Hišni aparati d.o.o. Nazarje, Savinjska cesta 30, 3331 Nazarje, Slovenija (v nadaljevanju: organizator) v sodelovanju s Čebelarsko zvezo Slovenije, Brdo pri Lukovici 8, 1225 Lukovica pri Domžalah.

Nagradni natečaj **poteka od 14. 3. 2023, 0.00 do vključno 8. 5. 2023, 23.59** v Republiki Sloveniji.

Vsi udeleženci, ki pristopijo k sodelovanju v tem natečaju, sprejemajo te splošne pogoje, so z njimi seznanjeni in se z njimi s sodelovanjem v natečaju v celoti strinjajo.

1. **Pravica do sodelovanja in pogoji za sodelovanje**

Pravico do sodelovanja imajo vse osnovne šole v Republiki Sloveniji. Če ima osnovna šola več podružnic, lahko v natečaju sodeluje vsaka podružnica posebej.

V natečaju lahko sodelujejo učenci iz 1. in 2. triade osnovnih šol (1., 2., 3., 4., 5. in 6. razred) ter učenci, ki obiskujejo čebelarske krožke.

Osnovna šola, ki se odloči za sodelovanje v natečaju, **najpozneje do 14. 3. 2023 potrdi svojo udeležbo v natečaju na naslov** [**natecaj@zacebele.si**](mailto:natecaj@zacebele.si) ter pozneje (najpozneje do 8. 5. 2023, 23.59) organizatorju posreduje set panjskih končnic, ki obsega najmanj 6 in največ 9 risbic panjskih končnic, ki morajo izpolnjevati naslednje pogoje:

* risba mora upodobiti zgodbo »Skrivnostni svet čebel«,
* risba mora biti na risalnem papirju dimenzij 28 x 13 cm,
* pri izdelavi risbe lahko učenci uporabijo katero koli slikarsko tehniko,
* na vsaki risbi mora biti označeno tudi ime in priimek učenca, razred in osnovna šola.

Osnovna šola, ki bo sodelovala v natečaju, **mora vse skenirane risbe v kompletu poslati na naslov** [**natecaj@zacebele.si**](mailto:natecaj@zacebele.si) **najpozneje do 8. 5. 2023, 23.59**. Osnovna šola mora v elektronsko sporočilo dodati tudi podatek o nazivu in naslovu osnovne šole ter kontaktni elektronski naslov.

1. **Potek nagradnega natečaja**

Organizator nagradnega natečaja bo dne 10. 5. 2023, 0.00 na spletni strani [www.zacebele.si](http://www.zacebele.si) objavil vse prejete sete risb panjskih končnic.

Od 10. 5. 2023, 0.00 do vključno 17. 5. 2023, 23.59 bo na spletni strani [www.zacebele.si](http://www.zacebele.si) potekalo odprto glasovanje za najlepši set risb panjskih končnic.

Na natečaju bo zmagala osnovna šola, katere set risb panjskih končnic bo prejel najvišje število glasov prek spletne strani [www.zacebele.si](http://www.zacebele.si). Morebitni glasovi pod objavami na družbenih medijih ne štejejo v skupno število glasov, saj glasovanje poteka izključno na spletni strani [www.zacebele.si](http://www.zacebele.si).

1. **Nagrada**

Osnovna šola, ki bo organizatorju posredovala zmagovalni set narisanih panjskih končnic, bo prejela učni čebelnjak, ki vsebuje 2 kom. 3-etažnih panjev (10 satar), 2 kom. 2-etažnih panjev (10 satar), 2 kom. 7-satnih panjev in 1 kom. 5-satnega panja ter 4 družine kranjske sivke.

Zmagovalni set narisanih panjskih končnic bo izbrani ilustrator prerisal na deščice oz. panjske končnice, ki bodo nameščene na nagradnem učnem čebelnjaku.

Osnovna šola mora zagotoviti mesto za postavitev čebelnjaka, pripraviti temelje čebelnjaka po navodilih mizarja in oskrbnika čebelnjaka. Organizator bo v sodelovanju s Čebelarsko zvezo Slovenije učni čebelnjak postavil v mesecu juniju ali septembru 2023 (skladno z dogovorom z zmagovalno osnovno šolo).

1. **Ostala pravila nagradnega natečaja**

Organizator si pridržuje pravico, da ne podeli nagrade, če:

* se pojavi utemeljen dvom v istovetnost podatkov udeleženca ali,
* se ugotovi, da nagrajenec ne izpolnjuje pogojev, določenih v teh pravilih ali da je sodeloval v nagradnem natečaju v nasprotju s pravili in pogoji tega natečaja oz. da je bil izbran v nasprotju s temi pravili ali,
* se tudi po obvestilu nihče ne odzove na prevzem nagrade, glede na navodila organizatorja nagradne igre.

Nagrajenec nima pravice zahtevati drugačne nagrade ali nagrade v večjih količinah od tiste, ki je navedena v teh pravilih. Nagrade ni mogoče zamenjati za gotovino, niti prenesti na tretjo osebo. Organizator ne prevzema nobene odgovornosti v zvezi s koriščenjem in uporabo nagrad.

Nagrajenec bo obveščen z obvestilom na kontaktni elektronski naslov, ki ga bo navedel v elektronskem sporočilu, s katerim bo sodeloval v nagradnem natečaju. Nagrajenec (osnovna šola) bo objavljen tudi na spletni strani [www.začebele.si](http://www.začebele.si) dne 18. 5. 2023.

Če se nagrajenec ne odzove na obvestilo o prejemu nagrade v roku 15 dni od prejema obvestila organizatorja, mu organizator nagrade ni dolžan izročiti, prejemnik nagrade pa v tem primeru tudi nima pravice do kakršnegakoli drugega ali drugačnega nadomestila.

Organizator ne odgovarja za morebitno škodo, ki bi jo udeleženec utrpel zaradi logističnih ovir, tehničnih težav in drugih napak. Prav tako organizator ne prevzema nobene in nikakršne odgovornosti za kakršno koli škodo, ki bi nastala kot posledica prevzema in koriščenja nagrade, s čimer se udeleženci s pristopom k tej nagradni igri izrecno strinjajo. Organizator ne sodeluje v sporih okrog lastništva podeljene nagrade. Organizator ne prevzema nobene odgovornosti za nedelovanje ali nepopolno delovanje elektronskega poštnega naslova udeleženca.

Organizator nagradnega natečaja si pridržuje pravico do spremembe pravil nagradnega natečaja, če to zahtevajo vzroki pravne, tehnične ali komercialne narave, ali vzroki na strani javnosti. Vse morebitne spremembe in novosti bodo objavljene na spletni strani organizatorja [www.bosch-home.si](http://www.bosch-home.si). Posamezniki pa lahko kakršnakoli vprašanja, ki se nanašajo na nagradno igro, naslovijo na naslednji elektronski naslov organizatorja: informacije.internet@bshg.com.

1. **Varstvo osebnih podatkov**

BSH resno obravnava varstvo osebnih podatkov, zato osebne podatke udeležencev obdelujemo z veliko pozornostjo in skladno z veljavnimi predpisi o varstvu osebnih podatkov.

Za več informacij in seznanitev z vašimi pravicami kliknite na: <https://www.bosch-home.com/si/pravne-informacije/impresum/izjava-o-varovanju-podatkov>.

BSH Hišni aparati d.o.o. Nazarje

27. 2. 2023